આ સંત બેલડીના સંતાનમાં એકમાત્ર દિકરી જમનાબેન હતા. જમનાબેનના લગ્ન કોટડાપીઠાના ભક્તિરામ સાથે થયેલા. તેમના દિકરા કાળાભાઇ અને રામજીભાઇ હતા. મોટા દિકરા કાળાભાઇને હરિરામ નામના પુત્ર અને ત્રણ દિકરી હતી. પુત્ર ન હોવાથી અને અન્નક્ષેત્રની વ્યવસ્થા જળવાઇ રહે તે માટે સંત જલારામ બાપા અને વીરબાઇ માએ દિકરીના પૌત્ર હરિરામને દતક લીધા હતા. તે હરિરામભાઇના ધોરાજીના મોંઘીબા સાથે વિવાહ થયા હતા. તેમને બે પુત્ર હતા. મોટા પુત્ર ગિરધરરામ બાપા પછીથી વીરપુરના જલારામ મંદિરના ગાદીપતિ થયા હતા. વીરપુરવાસીઓ આજે પણ તેમને બાપુજી તરીકે યાદ કરે છે. તેમના પૌત્ર એટલે રઘુરામ બાપા. ત્યારથી રઘુરામ બાપાએ વીરપુરની ગાદીનું સુકાન સંભાળ્યું છે.